b'\n_START_ARTICLE_\nSandmeyerjeva reakcija\n_START_PARAGRAPH_\nSandmeyerjeva reakcija je kemijska reakcija, s katero se iz arilnih diazonijevih soli sintetizira aril halogenide. Imenuje se po \xc5\xa1vicarskemu kemiku Traugottu Sandmeyerju._NEWLINE_Reakcijski mehanizem:_NEWLINE_Aromatski in heterocikli\xc4\x8dni amini zlahka reagirajo z nitriti in tvorijo arilne diazonijeve soli. Diazonijeve soli se v prisotnosti bakrovih(I) soli, na primer CuCl, razgradijo in tvorijo ustrezne aril halogenide. Reakcija je radikalsko-nukleofilna aromatska substitucija._NEWLINE_Standardna reakcija je kasneje do\xc5\xbeivela ve\xc4\x8d izbolj\xc5\xa1av.\n_START_SECTION_\nRazli\xc4\x8dice\n_START_PARAGRAPH_\nVe\xc4\x8dina razlik med Sandmeyerjevimi reakcijami gre na ra\xc4\x8dun razli\xc4\x8dnih bakrovih soli: bakrov cianid, na primer, daje benzonitrile.  \xc4\x8ce se namesto bakrovih soli uporabijo tioli ali voda, nastanejo tioetri oziroma fenoli. _NEWLINE_V Schiemannovi reakciji, v kateri se uporablja tetrafluoroborat (BF\xe2\x82\x84\xe2\x81\xbb),  nastane fluorobenzen, katerega  se z bakrovimi solmi ne da sintetizirati.  _NEWLINE_Posebna skupina Sandmeyerjevih reakcij uporablja bakrove soli samo kot katalizator. Eno od bromiranj poteka s po 0,1 ekvivalenta Cu(I) in Cu(II) soli, 0,1 ekvivalenta fenantrolina kot liganda in 0,1 ekvivalenta dibenzo-18-krona-6 polietra kot katalizatorja faznega prehoda:'